**OPŠTA PSIHOLOGIJA SA PSIHOLOGIJOM LIČNOSTI**

SP OBRAZOVANJE UČITELJA

**UVODNO PREDAVANJE**

Udžbenik koji je neophodan za pripremu prvog dijela kursa:

1. Ljubomir Žiropadja „Psihologija“ (iz navedenog udžbenika nijesu potrebna poglavlja o razvoju (govora, moralnog rasudjivanja i sl.);

I DIO

* Psihologija kao posebna nauka počinje u vidu strukturalne psihologije, kako će ona biti nazvana kasnije, kada se pojavi još jedna psihološka škola njoj alternativna i sa njom konkurentna. Ova, historijski gledano prva naučna psihologija razgraničavajući sebe od drugih disciplina kao što je npr.filozofija, ova psihologija za svoj predmet kao empirijske nauke uzima pojave svijesti a za svoj cilj ispitivanje osnovnih elemenata iz kojih se pojave svijesti sastoje i čine da one budu toliko složene koliko nesumnjivo i jesu. Uzimajući ovakav elementaristički smjer istraživanja i eksperimentalne metode, ova psihologija se ogledala na uveliko već razvijene prirodne nauke (fiziku i hemiju) u kojima je traganje za elementarnim sastojcima materije dalo velike rezultate.

Koje su to osnovne pojave svijesti i iz kojih elemenata one sastoje?

Jedna od njih su opažaji a njihovi sastavni elementi su osjeti ili senzacije koji nastaju neposrednim djelovanjem fizičkih stimulusa ili objekata na receptore (čula) uz posredovanje nervnog sistema. Drugu vrstu čini mišljenje čiji su elementarni sastojci mentalne predstave. I treću vrstu čine emocije – slożene, jednostavne odnosno osnovne sa još osnovnijim osjećajima prijatnosti i neprijatnosti kao svojim nesvodivim komponentama. Ispitivanjem strukture svog predmeta i upotrebom eksperimenta psihologija ima svoju posebnost koja se sastojala iz upotrebe instrospektivnog postupka kao jedinog mogućeg pristupa za neposrednu opservaciju pojava svijesti koje su po svojoj prirodi zatvorene – subjektivne su i kao takve ne daju se direktnoj spoljašnjoj opservaciji.

* Nastanak funkcionalističke psihološke škole djelimično je motivisana nakon uočavanja ograničenja prethodno izložene paradigme a djelimično i time što je izgledalo da je psihologija koja se usredsredjuje na strukturu svijesti praktično neprimjenjiva i da je to njen ozbiljan nedostatak. Funkcionalistička psihologija će za svoj predemt takodje imati svijest ali njen cilj neće biti struktura i elementi već ispitivanje njenih adaptivnih funkcija. Usled toga, umjesto fizike kao uzora koji je koristio strukturalizam, njen uzor će biti biologija odnosno teorija biološke evolucije. Kontekst opstanka i mehanizmi adaptacije u funkciji opstanka objašnjavaju prirodu mentalnih procesa. Sagledavanje uzročnih relacija npr. Mišljenje osigurava realističke adekvatne uvide u datu situaciju a onda omogućava izvodjenje adekvatnih adaptivno valjanih akcija. U tom smislu će jedna vrlo uticajna teorija objasniti i demonstrirati da inteligencija pa i mišljenje kao jedan njen dio predstavlja nastavak biološkog mehanizma koji djeluje kroz asimilacione akcije pomoću kojih jedinka bilo stvarno, bilo simbolički uklapa objekte sredine u svoje vlastite strukture a takodje i kroz akomodacione adaptivne promjene ovih struktura pod uticajem unijetih objekata. U svakom slučaju predmet psihologije u njenoj funkcionalističkoj varijanti postaje življi nego što je bio u prethodnoj-strukturalnoj.
* Škola poznata pod nazivom Dubinska psihologija proširiće oblast psihološkog pa onda i predmet psihologije u dosta neočekivanim smjerovima. Analiza objašnjenja i tumačenja poznata je kao metafora ledenog brijega za koji se kaže da mu je samo vrh svjestan dok mu je sve ostalo nesvjesno te odatle je proizašla implikacija da dominantnu ulogu u našem životima imaju nesvjesni mentalni procesi. Udžbenici najčešće navode primjere Ane O, kao slučaj jednog neurotičnog poremećaja koji se dijagnostikuje kao histerija a za čije je pojedine simptome kao sto su nervozni kašalj, histerične oduzetosti i sl. demonstrirano da nijesu slučajni i da su, mada iracionalni, nastali radom jednog determinizma kroz koji se u devijantnim oblicima ostvaruje zadovoljavanje nesvjesnih motivacija. Dubinska psihologija je razvila veći broj teorija a takodje i veći broj tehnika.

Kroz prve dvije škole psihologija je definisana kao nauka o pojavama svijesti dok kroz treću školu rečeno je da svijest jeste predmet psihologije ali u dosta manjoj mjeri a dominantan predmet predstavljaju nesvjesni procesi. Sve tri navedene škole su se formirale na samom početku moderne psihologije počevši od druge polovine 19 vijeka pa do s početka 20 vijeka.